ai4bharat/Pralekha huggingface dataset:
وزارت خزانہ
سرکاری اقدامات کے ساتھ ساتھ عالمی اقتصادی خطرات اور عدم توازن کی وجہ سے کثیر ملکی سطح پر عالمی تعاون کو مستحکم کرنے کی ضرورت ہے: وزیر خزانہ
مرکزی وزیر خزانہ محترمہ نرملا سیتارمن نے کہا ہے کہ سرکاری اقدامات کے ساتھ ساتھ عالمی اقتصادی خطرات اور عدم توازن کی وجہ سے، کثیر ملکی سطح پر عالمی تعاون کو استحکام دینے کی ضرورت پیدا ہوئی ہے۔ انہوں نے یہ بات امریکہ کے شہر واشنگٹن ڈی سی میں منعقدہ آئی ایم ایف اور عالمی بینک کی جاری سالانہ میٹنگ 2019 میں کل بین الاقوامی مالیاتی اور اقتصادی کمیٹی  کے مکمل اجلاس میں کہی۔ وزیر خزانہ نے یہ بھی کہا کہ قومی سطح پر ملکوں کی طرف سے مالی اور ڈھانچہ جاتی اقدامات کرنے کے ایک متوازن نظریہ سے ترقی کی صلاحیت حاصل کرنے میں مدد مل سکتی ہے۔
محترمہ سیتارمن نے مزید کہا کہ بین الاقوامی مالیاتی فنڈ  کو چاہئے کہ وہ ایسے طریقے فراہم کرائے جو موجودہ تذبذب کو دور کرنے میں اہم رول ادا کرسکے۔ وزیر خزانہ نے یہ بھی کہا کہ آئی ایم ایف کو چاہئے کہ وہ ایک ایسا پالیسی لائحہ تیار کرے جس کے ذریعہ اثاثوں کی آمد کے تئیں معیشتوں کی کمزوری کا جائزہ لیا جائے اور نگرانی کا ایک مضبوط نظام، جو تشخیص کے تیز تر طریقوں سے لیس ہو، کمزور معیشتوں پر پڑنے والے برے اثرات کی بھی روک تھام کرسکے۔ کوٹاز  کے آئی ایم ایف کے عام جائزے کا 15 واں راؤنڈ ، امکان ہے کہ کوٹے کے بغیر اختتام پذیر ہوجائے۔ وزیر خزانہ نے کہا کہ 16 ویں راؤنڈ پر کام فوراً شروع ہوجانا چاہئے اور اس کے لئے مختصر مدت مقرر کی جانی چاہئے۔
وزیر خزانہ نے بین الاقوامی مالیاتی اور مالی کمیٹی  ناشتے کی ضیافت میں بھی شرکت کی۔
محترمہ سیتارمن نے بعد میں ترقیاتی کمیٹی کے مکمل اجلاس کی سوویں میٹنگ میں شرکت کی۔ ایجنڈے کے موضوعات میں عالمی ترقی رپورٹ 2020، عالمی ویلیو چینج میں ترقی کے لئے تجارت، روزگار کے موقع اور اقتصادی یکسر تبدیلی ، ڈرائیورز، پالیسی کے مضمرات اور آئی ڈی اے کے لئے ڈبلیو بی جی سپورٹ تھیم، انسانی اثاثہ پروجیکٹ: ایک تازہ معلومات اور آئی ڈی اے کے ووٹنگ سے متعلق حقوق کا جائزہ، گورنروں کو رپورٹ۔ اس موقع پر اپنی تقریر میں وزیر خزانہ نے کہا کہ ہم جیسے جیسے ایس ڈی جی 2030 کی طرف بڑھ رہے ہیں، بھارت،مالی طور پر ذمہ دار دیرپا اور سب کی شمولیت والے انداز میں بڑے قومی مشنوں کے ذریعہ تیز رفتار ترقی کررہا ہے۔ ان پروگراموں میں شمسی توانائی سے لے کر براہ راست فائدوں کی منتقلی، ہنرمندی سے لے کر صفائی ستھرائی تک بہت سی اسکیمیں شامل ہیں۔ البتہ ایک عام نظریہ ہے، آمدنیوں میں اضافہ، پسماندگی میں کمی اور معیار زندگی میں اضافہ۔ محترمہ سیتارمن نے یہ بھی کہا کہ سرمایہ کی قیادت والی ترقی کے حصول میں ہمیں استقلال، مستعدی اور قرضوں اور ٹیکس پالیسیوں میں شفافیت کو نظر انداز نہیں کرنا چاہئے۔ اس کے علاوہ سرمایوں سے گھریلو محصولات پیدا کئے جانے چاہئیں، جس سے صحت، تعلیم اور ہنرمندی کے شعبوں میں سرکاری اخراجات کو مؤثر طور پر منظم بنایا جاسکے، تاکہ نوجوان اقتصادی ترقی سے بہرہ مند ہوسکیں۔ وزیر خزانہ نے آئی ایم ایف کی حوصلہ افزائی کی کہ وہ غیر قانونی پیسے کی آمد سے نمٹنے کے لئے مربوط بین الاقوامی کارروائی کی رہنمائی کرتا ہے۔ انہوں نے ترقی پذیر ملکوں میں ایم ڈی بی فائنانسنگ میں اضافہ کے لئے سرمایہ ڈالنے میں اشتراک کا خیر مقدم کیا۔
انہوں نے اپنی مصروفیات ایک پریس کانفرنس پر ختم کی، جس میں انہوں نے اپنے دورے کی خاص باتوں کے بارے میں بتایا۔
وزیر خزانہ فی الحال بین الاقوامی مالی فنڈ، عالمی بینک کی سالانہ میٹنگوں اور اس سے متعلق دیگر میٹنگوں میں شرکت کے لئے واشنگٹن ڈی سی کے ایک سرکاری دورے پر ہیں۔ ان کے ہمراہ آر بی آئی کے گورنر جناب شکتی کانت داس، اقتصادی امور کے سکریٹری جناب اتانو چکرورتی اور دیگر افسران بھی ہیں۔
وزیراعظم کا دفتر
وزیر اعظم نے ہندوستانی فٹ بال ٹیم کوایس اے ایف ایف چیمپئن شپ 2023 جیتنے پر مبارکباد دی
وزیر اعظم جناب نریندر مودی نے ایس اے ایف ایف چیمپئن شپ 2023 جیتنے پر ہندوستانی فٹ بال ٹیم کو مبارکباد دی ہے۔
وزیر اعظم نے ٹویٹ کیا:
’’بھارت نے ایک بار پھر چیمپئن کا تاج پہنا!ایس اے ایف ایف چیمپئن شپ 2023 میں بلیو ٹائیگرز سب سے بہتر! ہمارے کھلاڑیوں کو مبارک ہو۔ ہندوستانی ٹیم کا شاندار سفر، جو ان کھلاڑیوں کے عزم اور استقامت سے قوت حاصل کرتا ہےاور آنے والے کھلاڑیوں کی حوصلہ افزائی کرتا رہے گا۔‘‘
وزیراعظم کا دفتر
وزیر اعظم نے مرکزی بجٹ ، 20-2019 ء کی ستائش کی
بجٹ 21 ویں صدی میں بھارت کی ترقی میں تیزی لائے گا : پی ایم
نئی دہلی، 5 جولائی / وزیر اعظم جناب نریندر مودی نے آج مرکزی بجٹ 2020 – 2019 ء کی ‘‘ نئے بھارت کی تعمیر کے لئے بجٹ ’’ کے طور پر ستائش کی ہے ۔
پارلیمنٹ میں مرکزی وزیر خزانہ کے ذریعے سالانہ بجٹ ، 2020 – 2019 ء کو پیش کئے جانے کے بعد ایک بیان میں وزیر اعظم نے کہا کہ یہ بجٹ غریبوں کو مضبوط کرے گا اور ملک کے نو جوانوں کے لئے ایک بہتر مستقبل تشکیل دے گا ۔
بجٹ کے امکانی فوائد کو اجاگر کرتے ہوئے وزیر اعظم نے کہا کہ بجٹ ملک میں ترقی کی رفتار میں تیزی لائے گا اور متوسط طبقے کے لئے بہت زیادہ فائدہ مند ہو گا ۔ وزیر اعظم نے کہا کہ ‘‘ بجٹ ٹیکس کے عمل کو آسان کرے گا اور ملک میں بنیادی ڈھانچے کو جدید بنانے میں مدد کرے گا۔’’
جناب نریندر مودی نے کہا کہ بجٹ صنعتوں کے ساتھ ساتھ صنعت کاروں کو مستحکم کرے گا ۔ انہوں نے کہا کہ بجٹ ملک کی ترقی میں خواتین کی شرکت میں اضافہ کرے گا ۔ وزیر اعظم نے مزید کہا کہ بجٹ میں بھارت کے زرعی سیکٹر کی کایا پلٹ کے لئے ایک نقشۂ راہ موجود ہے ۔
وزیر اعظم نے سالانہ بجٹ 2020 – 2019 ء کو امیدوں سے پُر بجٹ قرار دیا ۔ انہوں نے کہا کہ بجٹ 21 ویں صدی میں بھارت کی ترقی میں تیزی لائے گا ۔
وزیر اعظم نے کہا کہ مرکزی حکومت نے غریبوں ، کسانوں ، درج فہرست ذاتوں ، دبے کچلے لوگوں اور سماج کے محروم طبقوں کو با اختیار بنانے کے لئے تمام مجموعی اقدامات کئے ہیں ۔ انہوں نے کہا کہ اس تفویض اختیارات سے انہیں آنے والے پانچ برسوں میں ملک کا پاور ہاؤس بنایا جاسکے گا ۔ وزیر اعظم نے مزید کہا کہ اِن با اختیار طبقوں سے ملک 50 کھرب ڈالر کی معیشت کے خواب کو پورا کرنے کے لئے توانائی حاصل کرے گا۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No.2855
(Visitor Counter : 70
ماحولیات، جنگلات اور موسمیاتی تبدیلی کی وزارت
سوچھ وایوسرویکشن – نیشنل کلین ایئر پروگرام  کے تحت شہروں کی درجہ بندی
ماحولیات، جنگلات اور آب و ہوا میں تبدیلی کے وزراء کی دو روزہ قومی کانفرنس 23 سے24 ستمبر 2022 کو گجرات کے ایکتا نگر میں منعقد ہوئی ۔ وزیراعظم نے ورچوئل طور پر کانفرنس کا افتتاح کیا تھا۔
آلودگی پر قابوپانے اور روک تھام سے متعلق ایک متوازی اجلاس کے دوران، ریاستوں کو نیشنل کلین ایئر پروگرام  کے تحت جاری ’سوچھ وایو سرویکشن -شہروں کی درجہ بندی ‘ کے رہنما خطوط کے بارے میں جانکاری دی گئی۔
ماحولیات، جنگلات اور آب و ہوا میں تبدیلی کے وزیر کی رہنمائی میں، وزارت سوچھ وایو سرویکشن کا آغاز کرنے جارہی ہے، جو 26-2025 تک فضائی آلودگی 40 فیصد تک کم کرنے کے نیشنل کلین ایئر پروگرام  کے حصے کے طور پر تیار کی گئی شہروں سے متعلق کارروائی کے منصوبوں کو نافذ کرنے کے لئے ملک کے 131 شہروں کی درجہ بندی کے تعین کو فروغ دیتا ہے۔
131 شہروں کو آبادی کی بنیاد پر تین گروپوں میں تقسیم کیا گیا ہے۔ پہلے گروپ میں47 شہرہیں، جن کی آبادی 10 لاکھ سے زیادہ ہے۔ دوسرے گروپ میں 44 شہرہیں جن کی آبادی 3 سے 10 لاکھ کے درمیان ہے۔ تیسرے گروپ میں تین لاکھ سے کم آبادی والے 40 شہر ہیں۔
’پران ‘آن لائن پورٹل پر دیئے گئے فریم ورک کے مطابق شہروں کو ازخود تجزیہ کرنا ضروری ہے۔ یہ تجزیہ ہر سال کیا جاتا ہے۔ شہروں کو ٹھوس فضلات کے بندوبست ، سڑک دھول بندوبست ، تعمیر اور انہدام کی وجہ سے نکلنے والے کچرے کابندوبست، گاڑیوں سے گیس کے اخراج پر کنٹرول اور صنعتی آلودگی کے سلسلے میں لاگو کی گئی سرگرمیوں اور اقدامات کی رپورٹ دینی ہوتی ہے۔
ازخود تجزیہ اور تیسرے فریق کے تجزیہ کی بنیاد پر، ہر گروپ میں تین بہترین کارکردگی کا مظاہرہ کرنے والے شہروں کومسابقتی وفاقیت کے جذبے کےمطابق نقد انعامات دیے جائیں گے۔ یہ تخلیقی مسابقت کو فروغ دیتا ہے، تاکہ ہوا کے معیار کو بہتر بنانے کے لیے مسابقتی وفاقیت کے جذبے کے مطابق مختلف اقدامات کئے جا سکیں۔ یہ سروے ہوا کے معیار کو بہتر بنانے کے لیے شہروں کو اپنا کارروائی کا منصوبہ بنانے کے لیے ایک ٹول فراہم کرتا ہے۔ یہ شہروں کی درجہ بندی کے تعین کے لیے ہوا کی کوالٹی کے معیار کی پیمائش پر مبنی نہیں ہے۔ یہ ہوا کے معیار کو بہتر بنانے کے لئے شہروں کے ذریعہ مختلف علاقوں میں کئے گئے کام پر مبنی ہے۔ شہروں کے ذریعہ کئے گئے اقدامات سے ہوا کے معیار میں بہتری آئے گی۔ اس طرح، یہ ہوا کے معیار کو بہتر بنانے کے لیے ایک منصوبہ پر عمل درآمد کا ٹول فراہم کرتا ہے اور شہروں کا جائزہ لیتا ہے کہ انھوں نے ہوا کے معیار کو بہتر بنانے کے لیے اپنے کام کو کتنے بہتر طریقے سے مربوط کیا ہے۔
ماحولیات، جنگلات اور آب و ہوا میں تبدیلی کی وزرات کے ذریعہ منعقدہ قومی کانفرنس میں ملک بھر کے ماحولیات، جنگلات اور آب و ہوا میں تبدیلی کے وزراء نے حصہ لیا ۔ اس دو روزہ قومی کانفرنس میں ریاستوں کے جنگلات اور ماحولیات کے وزراء، متعلقہ ریاستوں کے سکریٹری، ریاستی پی سی بی/پی سی سی، پی سی سی ایف کے چیئرمین اور وزارت کے سینئر افسران نے حصہ لیا۔
امور خارجہ کی وزارت
کابینہ نے ہندوستان اور برطانیہ اور شمالی آئرلینڈ کے مابین نقل مکانی اورنقل و حرکت کی شراکت داری سے متعلق مفاہمت نامہ کی منظوری دیدی
نئی دہلی 05 مئی 2021: وزیر اعظم جناب نریندر مودی کی زیرصدارت مرکزی کابینہ نے حکومت جمہوریہ ہند اور برطانیہ اور شمالی آئرلینڈ کی حکومت کے مابین نقل مکانی اورنقل و حرکت کی شراکت داری سے متعلق مفاہمت نامہ پر دستخط کرنے کی منظوری دے دی ہے۔ .
مقاصد:
اس مفاہمت نامے کا مقصد طلبہ ، محققین اور ہنرمند پیشہ ور افراد کی نقل و حرکت کو فروغ دینے والے ویزوں کے اجراء کو زیادہ سہل کرنا اور دونوں فریقین کے مابین بے قاعدہ ہجرت اور انسانی اسمگلنگ سے متعلق امور پر تعاون کو مستحکم کرنا ہے۔
اس مفاہمت نامہ سے ہندوستانی طلباء ، ماہرین تعلیم ، اور محققین ، مہاجرین کو پیشہ ورانہ اور معاشی وجوہ کی بناء پر فائدہ ہوگا اور وہ جو بغیر کسی ذات ، مسلک ، مذہب یا صنف پرکی بنیاد پر، متعدد منصوبوں کے ذریعہ دونوں ممالک کی معاشی ترقی میں شراکت کے خواہشمند ہیں، اس سے استفادہ کر سکیں گے۔ یہ مفاہمت نامہ ہنر کے آزاد بہاؤ کی سہولت کے ذریعہ دونوں ممالک میں اختراعی ماحولیاتی نظام کی حمایت کرسکتا ہے۔
امور خارجہ کی وزارت، مشترکہ ورکنگ گروپ میکانزم کے ذریعے، اس مفاہمت نامہ پر مؤثر عملدرآمد کی نگرانی کرے گی۔
ریلوے کی وزارت
دونوں ممالک کے درمیان بین حکومتی ریلوے تعاون کو مزید گہرا کرنے کے لیے، ہندوستان اور بنگلہ دیش کے درمیان دو مفاہمت ناموں پر دستخط کیے گئے
ہندوستان اور بنگلہ دیش کےدرمیان دوستی کے رشتے کی بحالی
اپریل 2022 میں کثیر شعبوں والے ہندوستانی ریلوے کے وفد کے بنگلہ دیش کے دورے اور یکم جون 2022 کو ہندوستان کے وزیر ریلوے اور بنگلہ دیش کے وزیر ریلوے کے درمیان حالیہ ملاقات کے بعد ، دونوں ممالک کے درمیان دوستانہ تعاون کو مزید فروغ دینے اور باہمی تعلقات کو مزید گہرا کرنے کے لیے دونوں ممالک کے درمیان سرکاری ریلوے تعاون، ہندوستان اور بنگلہ دیش کے درمیان دو مفاہمت  تیار کئے گئے ہیں ۔ ان مفاہمت ناموں پر 6 ستمبر 2022 کو بنگلہ دیش کی وزیر اعظم شیخ حسینہ کے دورہ ہند کے دوران دستخط اور تبادلہ کیا گیا تھا ۔
1۔"انڈین ریلوے کے ٹریننگ انسٹی ٹیوٹ میں بنگلہ دیش ریلوے ملازمین کی تربیت" پر مفاہمت نامہ
اس مفاہمت نامے کا مقصد تعاون کا فریم ورک فراہم کرنا اور بنگلہ دیش ریلوے کے ملازمین کو ہندوستانی ریلوے کے تربیتی اداروں بشمول فیلڈ وزٹ میں تربیت فراہم کرنا ہے۔ اس میں ڈیزائننگ، کوآرڈی نیٹنگ یعنی اشتراک، سیمینارز، ورکشاپس، کلاس روم اور فیلڈز کی تربیت شامل ہوگی۔ ہندوستانی ریلویز ضرورت کے مطابق وزارت ریلوے، بنگلہ دیش حکومت کے حکام کے ساتھ بھی رابطہ قائم کرے گی، جس میں بنگلہ دیش میں تربیتی سہولیات کے قیام اور ان کو بہتر بنانے میں مدد کرنا اور مطالعہ کی ضروریات شامل ہیں۔
2۔"آئی ٹی سسٹمز میں تعاون جیسا کہ ایف او آئی ایس اور بنگلہ دیش ریلوے کے لیے دیگر آئی ٹی ایپلی کیشنز" پر مفاہمت کی قرارداد
کمپیوٹرائزیشن کے تمام پہلوؤں جیسے مسافروں کی ٹکٹنگ، مال برداری سے متعلق آپریشنز اور کنٹرول آفس، ٹرین انکوائری سسٹم، اثاثہ جات کے انتظام کی ڈیجیٹلائزیشن، بنگلہ دیش ریلوے میں ایچ آر اور مالیاتی ڈھانچہ، وزارت ریلوے، حکومت ہند، سینٹر فار ریلوے انفارمیشن سسٹم کے ذریعے بنگلہ دیش ریلوے کو آئی ٹی حل پیش کرے گا۔
کیمیکلز اور فرٹیلائزر کی وزارت
حکومت ملک میں کیمیاوی کھادوں کی وافر دستیابی کو یقینی بنا رہی ہے: گوڑا
نئی دہلی،09 اپریل : کیمیاوی اشیاء اور کیمیاوی کھادوں کے وزیر جناب ڈی وی سدا نند گوڑا نے کہا ہے کہ ان کی وزارت یعنی وزارت کیمیاوی اشیاء اور کیمیاوی کھادوں کی وزارت کے تحت کیمیاوی کھادوں کا محکمہ آئندہ خریف سیزن کے لئے کیمیاوی کھادوں کی وافر سپلائی کو یقینی بنانے کے لئے تمام تر کوششیں کر رہی ہیں ۔ ایک ٹوئیٹ میں جناب گوڑا نے کہا ہے کہ اب تک دستیابی کی صورتحال اطمینان بخش رہی ہے ۔
جناب گوڑا نے کہا ہے کہ حکومت نے کاشت کاروں کو بروقت کیمیاوی کھادوں کی وافر سپلائی کا عہد کر رکھا ہے۔کیمیاوی کھادوں کا محکمہ ، کیمیاوی کھادوں کی دستیابی ، پیداوار اور نقل و حمل پر قریبی نظر رکھے ہوئے ہے اور ریاستی حکومتوں اور وزارت ریلوے کے ساتھ بھی اس سلسلے میں برابر رابطہ قائم کئے ہوئے ہے۔
ایک علیحدہ ٹوئیٹ میں کرناٹک کا حوالہ دیتے ہوئے وزیر موصوف نے کہا کہ جہاں تک کرناٹک کا تعلق ہے تو یہاں بیجوں ، کیمیاوی کھادوں اور کیڑا کش ادویا کی کوئی قلت نہیں ہے ۔ ہم اس سلسلے میں کرناٹک حکومت کے ساتھ قریبی تال میل بنا کر کام کر رہے ہیں ۔ اب تک اس ریاست میں 2.57 لاکھ ٹن کی ماہانہ ضرورت کے بر خلاف 7.3 لاکھ ٹن کا ذخیرہ موجود ہے۔
کیمیاوی کھادوں کے محکمے کے تحت سرکاری دائرہ کار کی صنعت نیشنل فرٹیلائزرس لمیٹیڈ یعنی این ایف ایل نے ایک ٹوئیٹ میں کہا ہے کہ نانگل ، بھٹنڈا، پانی پت اور وجے پور میں واقع پلانٹ پوری صلاحیتوں کو بروئے کار لاتے ہوئے مصروف عمل ہیں ۔ یوریا کو کاشت کار برادری کی فلاح و بہبود کے لئے لگاتار پیمانے پر منڈیوں کو ارسال کیا جا رہا ہے۔
امور داخلہ کی وزارت
وزیر اعظم جناب نریندر مودی کی زیرقیادت حکومت نے مرکزی مسلح پولیس فورسز  کے لیے اسکیم – جدید کاری منصوبہ -IV کو منظوری دے دی ہے
مرکزی وزیر داخلہ جناب امت شاہ کی رہنمائی میں 01.02.2022 سے 31.03.2026 تک وزارت داخلہ کے ذریعہ نافذکئے گئے 1,523 کروڑ روپے کے کل مالی اخراجات کے ساتھ جدید کاری منصوبہ-IV نافذ کیا جائے گا
اسکیم کے نفاذ سے سی اے پی ایف کی مجموعی طور پر کارروائی کرنے کی صلاحیت اور تیاری کو بہتر بنایا جائے گا
حکومت نے سی اے پی ایف کے لئے جدید کاری منصوبہ III کے ساتھ ساتھ مرکزی مسلح پولیس فورسس  کے لئےجدید کاری منصوبہ -IV اسکیم کو منظوری دے دی ہے۔
مرکزی وزیر داخلہ جناب امت شاہ کی رہنمائی میں وزارت داخلہ کے ذریعہ سی اے پی ایف کے لئے جدید کاری -IV کوجس کی مجموعی مالی لاگت 1523 کروڑ روپے کے بقدرہے، 01.02.2022 سے 31.03.2026 کے درمیان نافذ کیا جائے گا۔ مختلف علاقوں میں ان کی تعیناتی کوملحوظ خاطر رکھتے ہوئے انہیں ان کی آپریشنل ضروریات کے مطابق جدید ترین ہتھیار اورآلات سے لیس کیا جائے گااور اس کے علاوہ سی اے پی ایف کو جدید طرز کے آئی ٹی سولیوشنز بھی فراہم کیے جائیں گے۔
اسکیم کے نفاذ سے سی اے پی ایف کو مجموعی طور پر آپریشنل کارکردگی/تیاری کو بہتر بنانے کے لیے آراستہ کیا جائے گا۔ اس سے ملک میں داخلی سلامتی کے منظر نامے پر مثبت اثرات مرتب ہوں گے۔اس سے بین الاقوامی سرحد/لائن آف کنٹرولاور حقیقی کنٹرول لائن  کے ساتھ ساتھ مختلف مقامات پر درپیش چیلنجوں جیسے کہ بائیں بازو کی انتہا پسندی سے متاثرہ علاقے، مرکز کے زیر انتظام علاقے جموں و کشمیر اور لداخ اور شورش زدہ شمال مشرقی ریاستوں سےنمٹنے کی حکومت کی صلاحیت کو تقویت حاصل ہوگی۔
وزارت اطلاعات ونشریات
اطلاعات و نشریات کے عزت مآب وزیر مملکت نے ڈی ڈی کے سرینگر کا دورہ کر کےمیڈیا یونٹوں کے کاموں اور سوچھتا کی خصوصی مہم 2.0 کے تحت کارکردگی کا جائزہ لیا
اطلاعات و نشریات کے وزیر مملکت ڈاکٹر ایل مروگن نے 28؍ اکتوبر 2022 کو ڈی ڈی کے سرینگر کا دورہ کیا اور اطلاعات و نشریات کی وزارت کے تحت میڈیا یونٹوں بشمول آل انڈیا ریڈیو، دوردرشن، پریس انفارمیشن بیورو اور سنٹرل بیورو آف کمیونکیشن کے کاموں کا جائزہ لیا۔
ڈی ڈی جی دوردرشن جناب ایس سنجیو، ڈی ڈی جی آل انڈیا ریڈیو جناب راجندر چودھری، اے دی جی ، پی آئی بی ؍ سی بی سی اور میڈیا یونٹوں کے سینئر افسران اس موقع پر موجود تھے۔ میڈیایونٹوں کی خدمات کو مزید بہتر بنانے کے راستے میں درپیش رکاوٹوں اور حصولیابیوں پر تفصیل سے بتایا گیا۔
عزت مآب وزیر مملکت نے کاموں کا جائزہ لیتے ہوئے افسران کے ساتھ مختلف معاملات پر تبادلہ خیال کیا اور جموں و کشمیر میں عمل درآمد کئے جا رہے مختلف سرکاری پروگراموں کے کوریج کو بہتر بنانے کے لئے ہدایات دیں۔
وزیر مملکت کی ہدایات کے خاص نکات اس طرح ہیں:
· میڈیا یونٹوں کو حکومت ہند اور پی ایم او کی جانب سے شروع کئے گئے ترقیاتی پروگراموں کا اور زیادہ کوریج کرنے کی ضرورت ہے اور ان ترقیاتی پروگراموں کے مستفیدین کی رائے کو خاص طور سے اجاگر کیا جائے۔
· اس طرح کے ترقیاتی پروگراموں کے نتیجے میں کامیاب ہونے والوں کی کہانیاں پیش کی جانی چاہئیں۔ ضلع کی سطح پر ترقیاتی سرگرمیوں کا احاطہ کرنے والے پروگرام تیار کئے جائیں۔
· حکومت ہند جموں و کشمیر یو ٹی کی ترقی پر خصوصی توجہ دے رہی ہے اور مختلف محکموں کے وزراء ان سرگرمیوں کا جائزہ لینے کے لئے باقاعدگی سے یوٹی جاتے رہتے ہیں۔ میڈیا یونٹوں کو یہ ہدایت دی گئی کہ ان سرکاری اقدامات اور سرگرمیوں کو خصوصی طور پر اجاگر کیاجائے۔
عزت مآب وزیر مملکت نے سوچھتا کی خصوصی مہم2.0 کی پیش رفت کا بھی جائزہ لیا اور انہیں تمام میڈیا یونٹوں کی جانب سے اس سلسلے میں تفصیل سے مطلع کیا گیا۔ اس کے بعد انہوں نے دوردرشن کیندر سرینگر کادورہ کیا اور آفس بلاک اور عمارت کا جائزہ لے کر سوچھتا کی سرگرمیوں میں اضافے کی ہدایات دیں۔
یو پی ایس سی
نومبر 2022 میں یو پی ایس سی کے ذریعہ، حتمی شکل دیئے جانے والے بھرتی کے نتائج
یونین پبلک سروس کمیشن نے نومبر 2022 کے دوران درج ذیل بھرتی کے نتائج کو حتمی شکل دے دی ہے۔ سفارش کردہ امیدواروں کو انفرادی طور پر ڈاک کے ذریعے مطلع کر دیا گیا ہے۔
لنک کو دیکھنے کے لئے یہاں کلک کریں
۔۔۔۔۔۔۔۔۔۔۔۔۔۔۔۔۔۔

U-14081
(Visitor Counter : 73
سائنس اور ٹیکنالوجی کی وزارت
مرکزی وزیر ڈاکٹر جتیندر سنگھ نے سائنس کی تمام وزارتوں اور محکموں کے ساتھ پہلی مشترکہ میٹنگ کی
مرکزی وزیر کابینہ  سائنس و ٹیکنالوجی؛ وزیر مملکت  ارضیاتی سائنس؛ وزیر مملکت وزیر اعظم کے دفتر، عملہ، عوامی شکایات، پنشن کی وزارت، جوہری توانائی اور خلائی محکمہ ڈاکٹر جتیندر سنگھ نے آج مختلف وزارتوں اور محکموں کے سائنس دانوں سے تحقیق و ترقی کے شعبہ میں تعاون بڑھانے کی اپیل کی تاکہ درآمد پر ہمارے انحصار کو کافی حد تک کم کیا جا سکے۔
آج یہاں نئی دہلی میں سائنس کی تمام وزارتوں اور محکموں کی پہلی مشترکہ میٹنگ سے خطاب کرتے ہوئے، وزیر موصوف نے تحقیق و ترقی سے متعلق سرگرمیوں اور صنعتوں اور کارپوریٹ گھرانوں کے درمیان تعاون کو آگے بڑھانے کے لیے سائنس کی تمام وزارتوں کے درمیان زمینی سطح پر تعاون کی ضرورت پر زور دیا۔ انہوں نے کہا کہ انسانی وسائل کے شعبوں کو منظم کرنے کی ضرورت ہے اور اس کے لیے جلد از جلد ایک ادارہ جاتی نظام کو ترتیب دینے کی کوشش کی جانی چاہیے۔ ڈاکٹر سنگھ نے پرائیویٹ سیکٹر کی صنعتوں کے ذریعے کی جا رہی شاندار تحقیق و ترقی کی کاوشوں کی بھی ستائش کی۔
وزیر موصوف نے کہا کہ سائنس کی مختلف وزارتیں ملک کی تعمیر میں قابل ذکر تعاون فراہم کر رہی ہیں، لیکن انہیں الگ الگ کام نہیں کرنا چاہیے۔ وزیر اعظم نے اس اپیل کہ سائنسی کوششوں کو شہریوں پر مرکوز ہونا چاہیے، ڈاکٹر سنگھ نے کہا کہ سائنس کی وزارتوں اور محکموں کے کام کاج سے عام آدمی کی زندگی پر اچھا اثر پڑنا چاہیے۔
حکومت کے چیف سائنسی صلاح کار پروفیسر کے وجے راگھون، محکمہ جوہری توانائی، سائنس و ٹیکنالوجی، ارضیاتی سائنس، بائیو ٹیکنالوجی کے محکمہ کے سکریٹریز اور دیگر سینئر سائنس دانوں نے اس انتہائی اہم میٹنگ میں شرکت کی۔ ہندوستانی خلائی تحقیق کے ادارہ  کے صدر اور خلائی محکمہ کے سکریٹری ڈاکٹر کے سیون، جو ورچوئل طریقے سے اس میٹنگ میں شامل ہوئے، نے اس قسم کے تعاون کی اہمیت پر زور دیا۔
میٹنگ کے اختتامی اجلاس میں مرکزی وزیر ڈاکٹر جتیندر سنگھ نے کہا کہ ادارہ جاتی نظام تیار کرنے کے لیے اب ہر مہینے اس طرح کی بین وزارتی میٹنگیں منعقد کی جائیں گی۔ انہوں نے آگے کہا کہ اس کے بعد حکومت کے باہر بھی اس قسم کے تعاون کو بڑھانے کی کوشش کی جائے گی۔
ٹیکسٹائلز کی وزارت
ٹیکسٹائل کے سیکٹر پر لاک ڈاؤن کے اثرات
کووڈ-19 عالمی وبا نے ٹیکسٹائل کے سیکٹر پر ابتدائی طور پر سماجی اجتماع پر پابندی، مزدوروں کے اپنے گھروں کو واپس لوٹنے کے ساتھ ساتھ کسانوں سے لے کر تاجروں/ برآمدکاروں سمیت ویلیوچین میں شامل سبھی فریقوں پر اثر پڑا تھا۔ البتہ حالیہ مہینوں میں صورت حال میں بہتری آئی ہے اور پیداوار اور برآمدات میں اضافہ ہوا ہے۔ اس کے ساتھ ہی کئی نئے مواقع کی راہیں بھی کھلی ہیں، جن کی پہلے جستجو کی گئی تھی۔ بھارت پی پی ای کا دوسرا سب سے بڑا مینوفیکچرر بن گیا ہے۔
چونکہ ٹیکسٹائل کا سیکٹر ایک غیرمنظم سیکٹر ہے،اس لیے لاک ڈاؤن کے دوران اس سیکٹر پر پڑنے والے اثرات سے متعلق جامع معلومات / تفصیلات دستیاب نہیں ہیں۔ البتہ جوٹ، سلک وغیرہ کی پیداوار میں کمی آئی ہے۔
عالمی وبا کی وجہ سے جنوری 2020 سے نومبر 2020 کے دوران کپڑے اور ملبوسات کی برآمدات میں کمی آئی ہے۔ البتہ اب آرڈر میں اضافہ شروع ہوگیا ہے۔
ٹیکسٹائل کے سیکٹر میں ایم ایس ایم ای یونٹوں کے بارے میں کوئی مخصوص اعداد وشمار دستیاب نہیں ہیں۔ البتہ ایم ایس ایم ای کی وزارت کی معلومات کے مطابق ادیوگ آدھار پورٹل کے تحت رجسٹرڈ ایم ایس ایم ای کی تعداد ، جو ٹیکسٹائل اور ملبوسات تیار کررہے ہیں، ان کی تعداد بالترتیب 651512 اور 428864 ہے۔یکم جولائی 2020 سے 9 فروری 2021 تک ٹیکسٹائل اور ملبوسات تیار کرنے والے ادیم پورٹل پر رجسٹرڈ ایم ایس ایم ایز کی تعداد بالترتیب 115855 اور 85564 ہے۔
2017-18 سے 2019-20 کے درمیان پچھلے تین برسوں کے دوران ہاتھ سے کٹے ہوئے دھاگے، فلامنٹ دھاگے اور اسپن دھاگے کی پیداوار میں اضافہ ہوا ہے۔اسی طرح دست کاری کی اشیا کی پیداوار اور برآمدات میں بھی اضافہ ہوا ہے۔
یہ معلومات آج خواتین اور بچوں کی ترقی کی مرکزی وزیر محترمہ اسمرتی ایرانی نے لوک سبھا میں ایک سوال کا تحریری جواب دیتے ہوئے فراہم کیں۔

U-2113
(Visitor Counter : 83
وزیراعظم کا دفتر
وزیراعظم نے راج گھاٹ پر مہاتما گاندھی کو اُن کی پنیہ تتھی پر خراج عقیدت پیش کیا
وزیراعظم جناب نریندر مودی نے آج نئی دہلی کے راج گھاٹ پر مہاتما گاندھی کو ان کی پنیہ تتھی پر خراج عقیدت پیش کیا۔
وزیر اعظم نے ٹویٹ کیا:
’’راج گھاٹ پر باپو کو خراج عقیدت پیش کیا۔‘‘
وزیراعظم کا دفتر
وزیر اعظم نے پیرا ٹیبل ٹینس میں باوقار گولڈ میڈل جیتنے کے لیے بھاوینا پٹیل کے لیے نیک خواہشات کا اظہار کیا
وزیر اعظم جناب نریندر مودی نے برمنگھم دولت مشترکہ کھیل 2022 میں پیرا ٹیبل ٹینس میں باوقار گولڈ میڈل جیتنے پر بھاوینا پٹیل کے لئے نیک خواہشات کا اظہار کیا ہے۔
وزیراعظم نے کہا؛
’’نمایاں مقام حاصل کرنے والی @BhavinaOfficial نے ہمیں فخر کرنے کا ایک اور موقع فراہم کیا ہے! انہوں نے پیرا ٹیبل ٹینس میں باوقار گولڈ میڈل جیتا ہے، جوکہ دولت مشترکہ کھیلوں میں ان کا پہلامیڈل ہے۔ مجھے امید ہے کہ ان کی کامیابیاں ہندوستان کے نوجوانوں کو ٹیبل ٹینس کو اختیار کرنے کی ترغیب دیں گی۔ میں بھاوینا کی آئندہ کوششوں کے لئے نیک خواہشات کا اظہار کرتا ہوں‘‘۔
نیتی آیوگ
اسٹارٹ اپ 20 انگیجمنٹ گروپ نےاٹل انوویشن مشن، نیتی آیوگ میں پالیسی اعلانیہ پر اسٹارٹ اپ20-ایمبیسیز میٹنگ کی میزبانی کی
عالمی اسٹارٹ اپ ماحولیاتی نظام میں ایک نئے دور کا آغاز کرنے والی ایک پہل کے تحت ، اسٹارٹ اپ20 انگیجمنٹ گروپ نے آج اٹل انوویشن مشن، نیتی آیوگ میں ایمبیسی میٹنگ کی میزبانی کی۔جی20 ممالک کی قیادت کی جانب سے ایک مؤثر ردعمل کو ظاہر کرنے کے واحد مقصد کے ساتھ، یہ اجلاس دنیا بھر میں اسٹارٹ اپس کے مستقبل کی تشکیل میں ایک اہم سنگ میل کی نشاندہی کرتا ہے۔
ڈنمارک، آسٹریا، آسٹریلیا، سویڈن،یورپی یونین،برازیل، عمان، کینیڈا، انڈونیشیا، میکسیکو اور ایسٹونیا جیسے معززممالک کے نمائندوں نے ایسی پالیسیوں کی تشکیل میں سرگرمی سے حصہ لیا جو ان کے متعلقہ ممالک میں اسٹارٹ اپس کے فروغ اور کامیابی کو آگے بڑھائیں گے۔
مذکورہ میٹنگ جنوری میں شروع ہونے والی میٹنگ اور مارچ 2023 میں سکم سبھا کے دوران موصول ہونے والی زبردست حمایت پر مبنی تھی۔اس نے آنے والے پروگراموں کے لیے راہ ہموار کی، جس میں 3 اور 4 جون 2023 کو گوا میں ہونے والا انتہائی متوقع اجتماع بھی شامل ہے، جس کے بعد 4 اور 5 جولائی 2023 کو گروگرام میں حتمی سربراہ اجلاس منعقدہوگا۔
میٹنگ میں حصہ لینے والے افراد کو پالیسی اعلانیہ کے پہلے عوامی مسودے کے بارے میں معلومات اور تبصرے فراہم کرنے کا موقع فراہم ہوا ، جو ایک شمولیت والے مشاورتی عمل کے ذریعے تیار کردہ پالیسی سفارشات کی نمائندگی کرتا ہے۔ بھارت،جی 20 ممالک ، مدعو ممالک کے اسٹارٹ اپ ماحولیاتی نظام کے مختلف فریقوں کی نمائندگی کرنے والے 500 سے زیادہ مندوبین نے جسمانی اور ورچوئل دونوں وسیلوں سے ہونے والی میٹنگوں کے اس عمل میں حصہ لیا۔
اسٹارٹ اپ 20-ایمبسیز کی خصوصی میٹنگ نے مختلف ممالک سے اسٹارٹ اپ سے متعلق ایجنڈوں کے ذمہ دار نمائندوں کویکجا کیا۔ سفارشات اور پالیسی ہدایات پر بات چیت میں ان کی اجتماعی حکمت اورسرگرم شراکتداری کا مقصد ایک مضبوط عالمی اسٹارٹ اپ ماحولیاتی نظام کی تشکیل کوبنیاد بنانا ہے۔
میٹنگ کی اہم خصوصیات یہ تھیں کہ کس طرح شریک ممالک پالیسی اعلانیہ دستاویز کو متعلقہ ممالک کے حقیقی متعلقہ فریقوں تک لے جا سکتے ہیں۔
اس کے علاوہ، اس بات پر بھی تبادلہ خیال کیا گیا کہ اسٹارٹ اپ ماحولیاتی نظام میں جی 20 ممالک کی قیادت کس طرح پالیسی اعلانیہ کے مسودے کو حتمی شکل دینے میں رول ادا کر سکتی ہے۔ اس کے علاوہ، جی 20 ممالک کی طرف سے مشترکہ اتفاق رائے پر بھی احمقانہ پالیسی اعلانیہ کی کوشش کی گئی۔
بھارت کے اسٹارٹ اپ 20 کی قیادت کرنے والے ڈاکٹر چنتن وشنو نےکہاکہ ہمیں جی 20-اسٹارٹ اپ، 20 سفارتی میٹنگ میں نمائندوں کی اس طرح کی پرجوش شرکت کو دیکھ کرنہایت مسرت ہوئی،ان کی قابل قدر قیمتی بصیرتیں اور شراکتداری دنیا بھر میں اسٹارٹ اپس کے فروغ اور کامیابی کو آگے بڑھانے میں معاون ثابت ہوں گی۔ ہمیں یقین ہے کہ اس مشترکہ کوشش کے ذریعے تشکیل دی گئی پالیسیاں ایک متحرک اور فروغ پزیر عالمی اسٹارٹ اپ ماحولیاتی نظام کے تمام مراحل طے کریں گی۔
اسٹارٹپ 20 پالیسی اعلانیہ پراسٹارٹی اپ 20- سفارتی جی 20 میٹنگ کی کامیابی نے مزید تعاون اورا سٹارٹ اپ ماحولیاتی نظام میں پیشرفت کی منزلیں طے کی ہیں۔
اسٹارٹ اپ 20 انگیجمنٹ گروپ،جی 20 کے تحت پہلی بار قائم کیا گیاہے، اس کا مقصد دنیا بھر میں ا سٹارٹ اپ ماحولیاتی نظام کی ساخت اور ارتقاء کے لیے ایک معیار وضع کرنا ہے۔